Diari Oficial de la Generalitat Valenciana


Sumari del DOGV 8959, del 24-11-2020 (2020/9958)

RESOLUCIÓ de 20 de novembre de 2020, del conseller d'Economia Sostenible, Sectors Productius, Comerç i Treball, per la qual es resol la concessió de les ajudes previstes en el Decret 66/2020, de 5 de juny, del Consell, d'aprovació de les bases reguladores per a la concessió directa d'ajudes urgents en matèria de comerç i artesania com a conseqüència de la Covid-19. Exp. tipus CMICOV.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8959

Data del DOGV
:   24-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9958


Data del document
:   20-11-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 20 de novembre de 2020, del conseller d'Economia Sostenible, Sectors Productius, Comerç i Treball, per la qual es resol la concessió de les ajudes previstes en el Decret 66/2020, de 5 de juny, del Consell, d'aprovació de les bases reguladores per a la concessió directa d'ajudes urgents en matèria de comerç i artesania com a conseqüència de la Covid-19. Exp. tipus CMICOV. [2020/9958]  
Vist el Decret 66/2020, de 5 de juny, del Consell, d'aprovació de les bases reguladores per a la concessió directa d'ajudes urgents en matèria de comerç i artesania com a conseqüència de la Covid-19, han tingut entrada en la Conselleria d'Economia Sostenible, Sectors Productius, Comerç i Treball determinades sol·licituds d'aquestes ajudes.  
De conformitat amb l'article 11 del Decret 66/2020, de 5 de juny, del Consell, que estableix l'òrgan competent per a l'atorgament de les ajudes, resolc:  
  
Primer  
Concedir les ajudes que es recullen en l'annex I d'aquesta resolució, per un import total de 809.328,10 euros, per a cobrir les inversions a què fa referència l'article 2, apartats 2, 3, 4 i 5, del Decret 66/2020, de 5 de juny, del Consell, per a la concessió directa d'ajudes urgents en matèria de comerç i artesania com a conseqüència de la Covid-19.  
  
Les ajudes que es concedeixen a través de la present resolució estan sotmeses al règim de minimis regulat pel Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DO L 352, de 24.12.2013).  
  
Segon  
Les ajudes es finançaran amb càrrec a l'aplicació pressupostària 04.85.87.131.87.0, segons el que estableix la Resolució de 16 de juny de 2020, de la Conselleria d'Hisenda i Model Econòmic, per la qual s'autoritza la inclusió en els annexos de transferències i subvencions de capital del programa 761.10, Ordenació i promoció comercial i artesana, de la línia de subvenció S0537, «Pimes comercials i artesanes. Inversions en equipament comercial i artesà», que compta amb un import total de 2.400.100 euros.  
  
Tercer  
L'incompliment de les obligacions i condicions imposades a la beneficiària podrà donar lloc a la minoració o la resolució de la subvenció, en els termes establits en l'article 14 de l'esmentat Decret 66/2020.  
  
L'import de la subvenció no podrà ser destinat a finalitat ni activitat diferent d'aquella per a la qual es concedeix, i l'incompliment d'aquest punt obligarà a la devolució dels fons percebuts.  
  
Quart   
Denegar les ajudes a les sol·licitants que s'assenyalen en l'annex II d'aquesta resolució, pels motius que s'hi especifiquen.   
  
Contra la present resolució, que posa fi a la via administrativa, podrà interposar-se, potestativament, un recurs de reposició davant el mateix òrgan que l'ha dictada, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes a comptar des de l'endemà de la publicació, o bé un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 20 de novembre de 2020.- El conseller d'Economia Sostenible, Sectors Productius, Comerç i Treball: Rafael Climent González.